ซิซซ์เล่อร์เดินหน้าขยายสาขาแม้มีปัญหาการเมือง
ซิซซ์เล่อร์ ไม่หวั่นปัจจัยลบทางการเมืองทุ่มอีกว่า 170 ล้านบาท ทำตลาด ขยายสาขาต่อเนื่อง มั่นใจลูกค้าปรับตัวได้
18 ก.พ. 2553

ซิซซ์เล่อร์ ไม่หวั่นปัจจัยลบทางการเมืองทุ่มอีกว่า 170 ล้านบาท ทำตลาด ขยายสาขาต่อเนื่อง มั่นใจลูกค้าปรับตัวได้
นายจอห์น ไฮเน็ค รองประธาน บริษัท เอส แอล อาร์ ที ผู้ดำเนินธุรกิจร้านอาหารภายใต้แบรนด์ ซิซซ์เล่อร์ในประเทศไทยและจีน เปิดเผยว่า อีก 7 วัน ก็จะทราบแล้วว่าจะเกิดปัญหาทางการเมืองขึ้นหรือไม่ แต่ไม่ว่าจะเกิดปัญหาอะไรขึ้นก็ตาม บริษัทยังคงเดินหน้าทำงานอย่างต่อเนื่อง เพราะที่ผ่านมาบริษัทได้ผ่านการปฏิวัติ ผ่านเหตุการณ์รุนแรงทางการเมืองอย่างในช่วงสงกรานต์ของปีที่แล้ว 
“ในที่สุดบริษัทพบว่าลูกค้าของร้าน หรือผู้บริโภคชาวไทยก็ยังคงกลับมาใช้บริการของร้านเหมือนเดิมหลังจากเหตุการณ์ต่างๆ คลี่คลายลง และในช่วงวิกฤตอย่างในปีที่ผ่านมา บริษัทก็ได้ขยายสาขาใหม่ถึง 5 สาขา และปรับปรุงสาขาเก่า 2 – 3 สาขา ประกอบกับยอดขายทั้งปีเติบโตกว่า 10% กับลูกค้าทั้งปีราว 5.5 ล้านราย ที่มีการใช้จ่ายเฉลี่ย 250 – 300 บาทต่อหัว” นายจอห์น กล่าวเพิ่มเติม
ทั้งนี้ บริษัทได้จัดงบลงทุนเป็นเงินกว่า 170 ล้านบาท แบ่งเป็น 70 ล้านบาท ในการขยายสาขาใหม่ 2 – 3 สาขา เช่น สาขาเดอะมอลล์ท่าพระ เป็นต้น และปรับปรุงสาขาเก่า 4- 5 สาขา ส่วนอีก 100 ล้านบาท เป็นงบในการส่งเสริมตลาด คาดว่ายอดขายของบริษัทในปีนี้จะมีอัตราการเติบโตไม่ต่ำกว่า 10%